ai4bharat/Pralekha huggingface dataset:
صدر جمہوریہ کا سکریٹریٹ
مِریم کالج کیزون سٹی میں مہاتما گاندھی کے مجسّمے کی نقاب کشائی کے موقع پرصدر جمہوریۂ ہند جناب رام ناتھ کووند کا خطاب
نئی دہلی،20 اکتوبر/
1۔ فلپائن کے دورے پر آکر مجھے بہت خوشی ہوئی ہے۔ آپ کے ملک اور عوام کے ساتھ ہمارے تعلقات صرف خصوصی نہیں ہیں بلکہ ہمارے دلوں کے بہت قریب ہیں۔ یہ ایسی دوستی ہے جس کی ہم ہمیشہ قدر کریں گے۔
2۔ اس سال دنیا ہندوستان کے بابائے قوم، امن اور عدم تشدد کے علمبردار مہاتما گاندھی کی 150ویں سال گرہ منا رہی ہے۔ بہادر جوز رزال کے ملک فلپائن میں آج اس مجسّمے کی نقاب کشائی کرنا میرے لیے باعث افتخار ہے۔ اپنے کیمپس میں مہاتما گاندھی کا احترام کرنے کے لیے میں مِریم کالج کا شکر گذار ہوں۔ مہاتما گاندھی اور جوز رزال دونوں عدم تشدد کی طاقت پر یقین رکھتے تھے۔ نئی دلّی میں جس سڑک کا نام آپ کے قومی ہیرو کے نام پر رکھا گیا ہے وہ ہمیں مسلسل تحریک دیتی ہے۔
3۔ تعلیم اوروکالت کے ذریعےامن کے کلچر کو فروغ دینے والے مرکزسینٹر فار پیس ایجوکیشن میں مہاتما گاندھی کی وراثت کا جشن منانے کے اس موقع کی میں دل کی گہرائیوں سے قدر کرتا ہوں۔ بلا اس سے اچھی بات اور کیا ہوسکتی ہے بلا شبہ آپ کے دروازوں سے جو بھی طلبا کی نسلیں گزریں گی وہ مہاتما گاندھی کی اس وراثت سے تحریک حاصل کرتی رہیں گی۔ وہ اپنے سلوک میں انصاف پسند اور بااخلاق، ساتھی انسانوں کے ساتھ سلوک میں ہمدرد اور منکسر المزاج رہیں گے اور مشکل ترین حالات میں بھی سچائی اور صرف سچائی کے لیے کھڑے رہیں گے۔
4۔ مشہور فلپینوں گلوکارہ گریسی نونو نے مہاتما گاندھی کے پسندیدہ بھجن ‘‘ویشنو جنتو تینے کہیئے’’ کو جس طرح پیش کیا ہے اس نے میرے دل کو چھو لیا ہے۔ اس سال یہ بھجن ایک ایسے شخص کو جس نے پوری نوع انسانی کو اپنا کنبہ سمجھا، مناسب خراج عقیدت کے طور پر 150 سے زیادہ ممالک میں اس بھجن کو گایا گیا ہے۔ اس بھجن میں اچھے انسان کی خصوصیت یہ بتائی گئی ہے کہ وہ دکھ اور پریشانی میں مبتلا لوگوں کی مدد کرتا ہے۔ بیشک اگر ہم اپنے اندر دوسروں کے لیے ایسی ہمدردی پیدا کرلیں تو یہ دنیا ایک بہت بہتر مقام بن جائے گی۔
5۔ مہاتما گاندھی کا یہ مجسمہ ہندوستان کے عوام کی جانب سے آپ کے لیے ایک تحفہ ہے۔ مہاتما گاندھی سبھی لوگوں، تمام ثقافتوں اور تمام معاشروں سے تعلق رکھتے ہیں۔ امید کرتا ہوں کہ وہ سبھی کے لیے امن، ہم آہنگی اور پائیدار ترقی کے ہمارے مشترکہ سفر میں ہماری رہنمائی کرتے رہیں گے۔
6۔ میں ایک بار پھر مِریم کالج اور ان سبھی کا شکریہ ادا کرنا چاہتا ہوں جنھوں نے اس خصوصی تقریب کا انعقاد کرنے میں تعاون کیا ہے۔ میں کل فلپائن سے رخصت ہوجاؤں گا لیکن آپ کا دوستانہ رویے مجھے ہمیشہ یاد رہے گا۔ شکریہ!
۔ ۔ ۔ ۔ ۔ ۔ ۔ ۔ ۔

U. No. 4664
(Visitor Counter : 50
قبائیلی امور کی وزارت
ٹرائیفیڈ نے ’’صحت کی حفاظت کے ساتھ گزر بسر‘‘ کے موضوع پر وی ڈی وی کے شراکت داروں کے ساتھ ویڈیو کانفرنسنگ کے ذریعے میٹنگ منعقد کی
نئی دہلی، 28 اپریل ، 2021 / ٹرائیفیڈ نے اپنی سبھی شراکت دار ریاستوں اور تین مرکز کے زیر انتظام علاقوں کے ساتھ ویڈیو کانفرنسنگ کے ذریعے میٹنگ منعقد کیں۔ اس میٹنگ میں ون دھن ویکاس کیندر  نمائندے بھی موجود تھے۔ یہ میٹنگ ’’صحت کی حفاظت کے ساتھ گزر بسر‘‘ کے موضوع پر 27 اپریل 2021 کو منعقد کی گئی۔
میٹنگ میں تقریباً 600 شرکا موجود تھے۔ یونیسیف کے کنٹری ہیڈ سدھارتھ سریشٹھ اور ان کی ٹیم نے بھی شرکت کی اور کووڈ پروٹوکول کی وضاحت کی۔
ریاست وار صورتحال کا جائزہ لیا گیا اور اسے تمام شرکاء کو پیش کیا گیا۔
میٹنگ میں فیصلہ کیا گیا کہ کووڈ سے متعلق تمام ضابطوں پر عمل کیا جائے اور انہیں فروغ دیا جائے۔ نیز 2224 کلسٹرس کے تحت قائم 33340 وی ڈی وی کے کا ثمرا حاصل کرنے کے لیے انتھک طریقے سے کام کیا جائے۔
تقریباً 130 بہترین طور طریقوں سے بھی شرکاء کو واقف کرایا گیا جنہیں وہ اپنے کارروئیوں میں اپنا سکتے ہیں۔
یہ فیصلہ بھی کیا گیا کہ ٹرائیفیڈ ہر ایک وی ڈی وی کے کی تازہ جانکاری اور پیش رفت کے لیے سبھی شراکت دار ریاستوں کے ساتھ ہفتے وار میٹنگ کا انعقاد کیا جائے۔
۔۔۔
م ن ۔ اس۔ ت ح ۔
28.04.2021
U –4041
(Visitor Counter : 119
بجلی کی وزارت
این ایچ پی سی نے مرکز کے زیر انتظام علاقے لداخ میں
بجلی پروجیکٹس کے ممکنات کا جائزہ لیا
نئی دہلی،29مئی 2020/ مرکز کے زیر انتظام علاقےلداخ میں پن بجلی اور شمسی توانائی پروجیکٹوں کے فروغ کے مقصد سے وزارت بجلی کے تحت مرکزی پی ایس یو، ایچ پی سی کے سی ایم ڈی جناب اے کے سنگھ نے آ ج نئی دہلی میں واقع جموں و کشمیر بھون میں یوٹی لداخ کے لفٹننٹ گورنر جناب آر کے ماتھر سےملاقات کی ۔ میٹنگ میں این ایچ پی سی کی تجاویز او رلیہہ لداخ علاقے میں پن بجلی او ر شمسی توانائی پروجیکٹس کے نفاذ کے طریقوں پر تبادلہ خیال کیا۔
بات چیت کے دوران این ایچ پی سی کے سی ایم ڈی نے لفٹننٹ گورنر کو لیہہ میں 4.5 میگاواٹ کی نمو با جگو ااور کرگل میں44 میگاواٹ کی چوٹک ہائیڈرو پاور پروجیکٹس کی شروعات کرنے کے بارے میں آگاہ کیا۔ این ایچ پی سی کے سی ایم ڈی نے لداخ علاقے میں پن بجلی صلاحیت کے فروغ سے متعلق این ایچ پی سی کی حصولیابیوں کے بارے میں بھی بتایا۔ انہوں نے ایل ایچ پی سی کی مستقبل کی اسکیموں اور منصوبوں کے بارے میں بھی بتایا، جس میں 3 بجلی پروجٹیکس ،لداخ میں کھلسی  کن ین چے،  اور ٹکما جنگ  اور فیانگ میں 50 میگاواٹ صلاحیت کےشمسی توانائی پروجیکٹ کو فروغ دینا شامل ہے۔ پروجیٹکس کی تکنیکی پیشہ ورانہ فیریبلٹی کی وضاحت کرتےہوئے این ایچ پی سی کے سی ایم ڈی نے تجویز پیش کی کہ اس علاقے میں شمسی توانائی اور کرنون تابکاری کا فائدہ اٹھاتے ہوئے شمسی توانائی کے ساتھ پن بجلی کے تامل میل کا بھی پتہ لگایا جانا چاہئے۔
لفٹنٹ گورنر نے این ایچ پی سی کے ذریعہ دو پن بجلی پروجیکٹوں کی شروعات کرنے اور مشکل حالات کے باوجود ان پروجیکٹس کے صحیح طریقے سے چلانے اور ان کے رکھ رکھاؤکی کوششوں کی ستائش کی۔ انہوں نے این ایچ پی سی کو مستقبل کے پروجیکٹس کی تکنیکی ، پیشہ ورانہ/ کاروباری فیزیبلٹی کا گہرا تجزیہ کرنے کےلئے حوصلہ افزائی کی اور این ایچ پی سی کے ذریعہ ان بجلی پروجیکٹس کے تیز رفتار فروغ کو سہل بنانے کے لئے لداخ یونین کو ہر ممکن تعاون دینے کی یقین دہانی کرائی۔
م ن۔ ش ت ۔ ج
Uno-2901
(Visitor Counter : 135
وزارتِ تعلیم
ملک بھر میں لڑکیوں اور خواتین کی فروغ کے لیے حکومت کے ذریعے کئے گئے اقدامات
نئی دہلی،9 اگست 2021: اعلیٰ تعلیم کے متعلق کل ہند سروے ، کے مطابق اعلیٰ تعلیم میں خواتین طلبا کے مجموعی اندراج میں پچھلے برسوں میں نمایاں اضافہ ہوا ہے۔ ٹیبل میں 2016-16 اور 2019-20 کے درمیان اعلیٰ تعلیم میں خواتین ، مرد اور مجموعی اندراج کی تعداد دی گئی ہے۔ خواتین کے اندراج کی تعداد 2015-16 میں 1.60 کروڑ سے بڑھ کر 18 فیصد کے اضافے کے ساتھ 2019-20 میں 1.89 کروڑ تک پہنچ گئی۔
|
|
2015-16 سے 2019-20 تک اعلیٰ تعلیم میں اندراج
|
|
سال
|
|
اندراج
|
|
گذشتہ برس میں اندراج میں اضافہ
|
|
خواتین کا اندراج
|
|
خواتین
|
|
مرد
|
|
میزان
|
|
خواتین
|
|
مرد
|
|
میزان
|
|
2015-16
|
|
15990058
|
|
18594723
|
|
34584781
|
|
|
|
|
|
|
|
46.2
|
|
2016-17
|
|
16725310
|
|
18980595
|
|
35705905
|
|
4.6
|
|
2.1
|
|
3.3
|
|
46.8
|
|
2017-18
|
|
17437703
|
|
19204675
|
|
36642378
|
|
4.3
|
|
1.2
|
|
2.5
|
|
47.6
|
|
2018-19
|
|
18189500
|
|
19209888
|
|
37399388
|
|
4.3
|
|
0.0
|
|
2.2
|
|
48.6
|
|
2019-20
|
|
18892612
|
|
19643747
|
|
38536359
|
|
3.9
|
|
2.3
|
|
3.0
|
|
49.0
|
|
2015-16 سے 2019-20 کے دوران اندراج میں اضافہ 
|
|
18.2
|
|
5.6
|
|
11.3
|
|
|
|

سرکار کے ذریعے لڑکیوں او رخواتین کے مابین تعلیم کو فروغ دینے کے لیے کئے گئے اقدام نیز کئے جارہے اقدام درج ذیل ہیں:
- اوپن اور ڈسٹینس لرننگ کے لیے نئے یو جی سی ضابطے کا جاری کرنا جومعروف ادروں کو ڈسٹینس موڈ میں تعلیمی پیش کش کے لیے داخلے کی اجازت دیتا ہے۔
- آئی سی ٹی ٹیکنالوجی کا استعمال- سوئم پورٹل جس کا مقصدانتہائی محروم لوگوں سمیت سب کے لیے بہترین تجویزی وسائل فراہم کرنا ہے۔
- مرکزی فنڈ والے مزید ادارے کھولنا۔
- راشٹریہ اچھتر شکشا ابھیان  کے ذریعے ریاستی سرکاروں کے توسط سے اداروں کے قیام کی حوصلہ افزائی کرنا جس کا مقصد اعلیٰ تعلیم میں مساوات ، رسائی اور مہارت حاصل کرنا ہے۔ یہ اسکیم ان عناصر کو حمایت فراہم کرتی ہے جیسے کہ خود مختار کالجوں کو اپ گریڈ کرکے یونیورسٹی بنانا، کالجوں کو یکجا کرکے یونیورسٹی قائم کرنا اور محروم اور نیم محروم علاقوں میں نئے پیشے وارانہ کالج قائم کرنے کے ساتھ ساتھ یونیورسٹیوں او رکالجوں کو اپنی صلاحیت میں اضافہ کرنے کے لیے بنیادی ڈھانچے کی گرانٹ فراہم کرنا ہے۔
- تعلیم کی لاگت کو کم کرنے کے لیے اسکالر شپ کے مزید پروگرام۔
- علاوہ ازیں، قومی تعلیمی پالیسی  2020 کی سفارشات کے مطابق سرکار کے ذریعے مندرجہ ذیل اقدامات شروع کئے جارہے ہیں جس کا مقصدتمام آموزگاروں کے لیے تعلیم کے اعلیٰ تر معیار تک یکساں رسائی کو یقینی بنانا ہے جس میں خاص طور پر خواتین کے لیے معاشرتی ا ور اقتصادی پس منظر کا کوئی حوالہ نہیں ہوگا:
- ایک صنف شمولیاتی فنڈ حکومت ہند کے ذریعے قائم کیا جائے گا جس کا مقصدتمام لڑکیوں کو معیاری اور یکساں تعلیم فراہم کرنا ہے۔ یہ فنڈاسکولوں میں خواتین کے 100 فیصد اندراج کو یقینی بنانے پر توجہ مرکوز کرے گا اور اعلیٰ تعلیم میں ان کی شراکت کی شرح کو ریکارڈ کرے گا۔
- تمام خواتین کے لیے ہوسٹل کی مفت سہولیات دستیاب کی جائے گی۔
- نئی کثیر رخی ایچ ای آئیز  ہر ایک ضلع میں یا ہر ایک ضلع کے قریب کھولی جائے گی۔
- خواتین / مخنسوں/ دویانگ افراد کے لیے خصوصی اسکالر شپ متعارف کرائے جائیں گے۔
- یہ یقینی بنانے کے لیے رہنما خطوط اور مشاورتی ہدایات جاری کی جائیں گی اور نگرانی کا طریقہ کار وضع کیا جائے گا کہ بنیادی لازمی سہولیات اور محفوظ اور سلامتی کا ماحول خواتین کے لیے تمام ایچ ای آئیز میں دستیاب ہو۔
یہ معلومات ا ٓج لوک سبھا میں تعلیم کے مرکزی وزیر جناب دھرمیندر پردھان نے ایک تحریری جواب میں دی۔
وزارت خزانہ
وزیر خزانہ نرملا سیتارمن گوا میں کسٹم اور جی ایس ٹی کا قومی میوزیم دھرو ہر قوم کے نام وقف کریں گی
خزانے اور کارپوریٹ امور کی مرکزی وزیر محترمہ نرملا سیتا رمن وزارت خزانہ کے آزادی کا امرت مہوتسو آئیکونک ہفتہ جشن کے ایک حصے کے طور پر ہفتہ کو پنجی، گوا میں نیشنل میوزیم آف کسٹمز اور جی ایس ٹی دھر و ہرکو قوم کے نام وقف کریں گی ۔
دھروہر دریائے مانڈوی کے کنارے پنجی کی مشہور بلیو بلڈنگ میں واقع ہے۔ دو منزلہ عمارت، جو پہلے گوا میں پرتگالی دور حکومت میں الفندیگا کے نام سے مشہور تھی، اس جگہ پر 400 سال سے زائد عرصے سے مو جود ہے۔
دھروہر ملک میں اپنی نوعیت کے میوزیمس میں سے ایک ہے جو نہ صرف ملک بھر میں بھارتی کسٹمز محکمےکے ذریعے ضبط کیے گئے نوادرات کی نمائش کرتا ہے بلکہ عام لوگوں کی معلومات کے لیے کسٹم کے بنیادی طریقہ کار کو بھی پیش کرتا ہے۔ اس کی نمائش میں عین اکبری کا ہاتھ سے لکھا ہوا نسخہ، امین ستونوں کی نقل، ضبط شدہ دھات اور پتھر کے نوادرات، ہاتھی دانت کی اشیاء اور جنگلی حیات کی اشیاء قابل ذکر ہے۔
حالیہ اضافہ جی ایس ٹی گیلری کی شکل میں آیا ہے جس میں سامان اور خدمات ٹیکس حاصل کرنے کے سفر کو دکھایا گیا ہے، جو کہ نیو انڈیا کی سب سے تاریخی بالواسطہ ٹیکس اصلاحات میں سےہے۔
نوجوانوں کے امور اور کھیل کود کی وزارت
کبڈی کو مقبول بنانے کے لئے کئے گئے اقدامات
نئی دہلی ،03؍فروری:کبڈی کو مقبول بنانے کے لئے حکومت نے درج ذیل اقدامات کئے ہیں:
- اسپورٹس اتھارٹی آف انڈیا اور لکشمی بائی نیشنل انسٹی ٹیو ٹ آف فیزیکل ایجوکیشن، گوالیار اور گوہاٹی کی اسپورٹس سہولتیں کبڈی سمیت دیگر کھیلوں کے لئے مفت دستیاب کرائی گئی ہیں،تاکہ تربیتی پروگرام اور کھیل تقریبات کا انعقاد کیا جاسکے۔
- کبڈی کو کھیلو انڈیا یوتھ گیمز اور کھیلو انڈیا یونیورسٹی گیمز میں شامل کیاگیا ہے۔
- طویل مدتی ایتھلیٹ ترقیاتی پروگرام کے لئے کھیلو انڈیا اسکیم کے ٹیلنٹ سرچ اینڈ ڈیولپمنٹ کے تحت 126 ایتھلیٹوں کا انتخاب کیاگیا ہے۔
- ایس اے آئی مراکز پر کبڈی کے کھلاڑیوں کے لئے کوچنگ کا انتطام۔
- متعدد کبڈی لیگوں کے منتظمین کو مطلوبہ اجازت دینا۔
مزید برآں کبڈی کے فروغ اور ترقی کے لئے وزارت ، امیچیور کبڈی فیڈریشن آف انڈیاکی کوششوں میں تعاون دے رہی ہےاس کے لئے وزارت ملک اور بیرون ملک ٹریننگ اور مسابقوں کےلئے تعاون دستیاب کرارہی ہے۔
اولمپک کھیلوں میں کسی کھیل کو شامل کرنے کا فیصلہ انٹرنیشل اولمپک کمیٹی  کے ذریعے کیا جاتا ہے۔دوسری باتوں کے علاوہ انٹرنیشنل اولمپک کمیٹی نے طے کیاہوا ہے کہ کسی بھی کھیل کی نگرانی ایک ایسے بین الاقوامی فیڈریشن کے ذریعے لازماً ہونی چاہئے، جو اولمپک چارٹر کے ضابطوں پر عمل کرنے کا عہد کرے۔اسی طرح سے یہ کھیل لازماً ایسا ہونا چاہئے، جسے دنیا بھر میں بڑے پیمانے پر کھیلا جاتا ہو اور جو متعدد معیارات پر کھرا اترتا ہو۔ یہ بین الاقوامی کبڈی کی ذمہ داری ہے کہ وہ اولمپک کھیلوں میں کبڈی کو شامل کرنے کے لئے مطلوبہ اقدامات کرے۔
یہ اطلاع کھیل کود اور نوجوانوں کے امور کے وزیر مملکت ، جناب کرن رجیجو نے آج راجیہ سبھا میں ایک تحریری جواب میں دی۔
سٹرک ٹرانسپورٹ اور شاہراہوں کی وزارت
نیشنل ہائی وے اتھارٹی آف انڈیا نے شاہراہوں کی تعمیر کے منصوبوں کی سرمایہ کاری کے لئے این آئی آئی ایف کے ساتھ مفاہمتی عرضداشت پردستخط کئے
نتن گڈکری نے کہاکہ سڑکوں کاشعبہ وزیراعظم مودی کے 5ٹریلین ڈالرکی مالیت کی معیشت کے خواب کی عملی تعبیرمیں معاون ہوگا
نئی دہلی،8جولائی :نیشنل ہائی وے اتھارٹی آف انڈیا نے نیشنل انویسٹمنٹ اینڈانفراسٹکچرفنڈ  کے ساتھ ایک مفاہمتی عرضداشت پردستخط کئے ہیں ۔ اس مفاہمتی عرضداشت پردستخط کئے جانے کے موقع پرسڑک ٹرانسپورٹ اور شاہراہوں کے مرکزی وزیر جناب نتن گڈکری اور سڑک ٹرانسپورٹ اور شاہراہوں کے امورکے وزیر مملکت جنرل  بھی موجود تھے ۔ واضح ہوکہ حکومت ہند نے این آئی آئی ایف کو ملک میں بنیادی ڈھانچے کی ترقی کے لئے فروغ دیاہے ۔ یہ مفاہمتی عرضداشت طویل سڑکوں کی تعمیر کے پروجیکٹ بالخصوص نیشنل ہائی وے اتھارٹی آف انڈیا کے گرین فیلڈ پروجیکٹس کے لئے سرمائے کی فراہمی کی غرض سے ایس پی وی کی تشکیل میں باہمی تعاون سے متعلق ہے ۔
اس موقع پراپنی تقریرمیں جناب گڈکری نے کہاکہ نیشنل ہائی وے اتھارٹی آف انڈیا اپنے بڑے پروجیکٹس کے لئے خود سرمایہ حاصل کررہاہے اور محض سرمائے کی بجٹ تخصیصات پرمنحصرنہیں ہے ۔ اس سلسلے میں ماضی میں سرمائے کے حصول کے مختلف ایسے طریقے اختیارکئے گئے ہیں جن کے بہترنتائج برآمد ہوئے ہیں ۔ جناب گڈکری نے اس مفاہمتی عرضداشت پرمبارکباد دیتے ہوئے امید ظاہرکی کہ اس سے بھارت مالاپری یوجنا کے 7.5لاکھ کروڑروپے کی مالیت کے 24ہزارکلومیٹرطویل سڑکوں کی تعمیر کے لئے مالیہ کاری کے جدت طراز مواقع دستیاب ہوں گے ۔ جناب گڈکری نے اس موقع پراپنی اس امید کا بھی اظہارکیاکہ سڑکوں کا شعبہ وزیراعظم جناب نریندرمودی کے 5ٹریلین ڈالر کی مالیت کی معیشت کے خواب کی عملی تعبیر کے حصول میں معاون ہوگا۔
اس موقع پر جنرل  وی کے سنگھ نے نیشنل ہائی وے اتھارٹی آف انڈیا  اور نیشنل انوسٹمنٹ اینڈ انفراسٹکچرفنڈ  جیسے دو بڑے اداروں کے درمیان اشتراک پراظہارمسرت کرتے ہوئے ملک میں بنیادی ڈھانچے کی سہولیات کی تعمیر کے فروغ رفتارپربھی اطمینان کا اظہارکیا۔
واضح ہوکہ نیشنل وے اتھارٹی آف انڈیا  ایسے بین الاقوامی سرمایہ کاروں اورمالیہ خانوں کی توجہ اپنی ملتفت کرنے کی غرض سے مالیہ کاری کے جدت طراز متبادل وسائل کا نظم کررہاہے جو ہندوستان میں سڑکوں کی تعمیر کے منصوبوں میں سرمایہ کاری کے خواہش مند توہیں لیکن ان پروجیکٹوں کی تعمیر میں مضمرنقصان کے خطرات کا سامنا کرنے میں دلچسپی نہیں رکھتے ۔
یاد رہے کہ نیشنل ہائی وے اتھارٹی آف انڈیا  اور نیشنل انوسٹمنٹ اینڈ انفراسکٹچرفنڈ  کے درمیان طے پانے والی اس مفاہمتی عرضداشت سے نہ صرف ہندوستان میں شاہراہوں کے سستی لاگت پرفروغ کے لئے بڑے پیمانے پر سرمایہ کاری حاصل کرنے میں کامیاب ہوگی بلکہ این ایچ اے آئی پرقرض کے دباو میں بھی کمی ہوگی ۔
سٹرک ٹرانسپورٹ اور شاہراہوں کی وزارت
جناب نتن گڈکری نے راجستھان کے باڑمیر میں 235.15 کروڑ روپئے کی لاگت سے قومی شاہراہ -25 کی جدید کاری اور بازآبادکاری سے متعلق کام کو منظوری دی
سڑک نقل و حمل اور شاہراہوں کے مرکزی وزیر جناب نتن گڈکری نے ٹوئیٹ کر کے بتایا ہے کہ راجستھان میں باڑمیر ضلع کے گھاگریا-مناباؤ سیکشن کے پیوڈ شولڈر کے ساتھ قومی شاہراہ -25 کی 2 لینوں کی توسیع جدید کاری اور بازآبادکاری سے متعلق کام کی منظوری ای پی سی موڈ کے تحت دے دی گئی ہے۔ اس کی لاگت 235.15 کروڑ روپئے کے بقدر ہے۔
انہوں نے کہا کہ یہ پروجیکٹ روٹ راجستھان کے پسماندہ اضلاع سے ہوکر گزرتا ہے۔ پروجیکٹ روٹ میں بہتری سے علاقہ کی اقتصادی ترقی ہوگی اور بھیڑ بھاڑ سے مبرا نقل و حمل ممکن ہو سکے گا۔ انہوں نے کہا کہ اس پروجیکٹ سے قومی شاہراہ 68  قومی شاہرا-25  اور قومی شاہراہ-925  تک کنکٹیویٹی میں بہتری آئے گی۔
جناب گڈکری نے کہا کہ قومی شاہراہ 25  مناباؤ-دھنانا-تنوٹ  کو جوڑنے والی بین الاقوامی سرحد کے متوازی چلنے والے بھارت مالا سڑک نیٹ ورک کو لنک فراہم کرتی ہے۔ یہ مناباؤ کو باڑمیر ضلع صدردفاتر سے بھی مربوط کرتی ہے، جہاں متعدد فوجی اڈے ہیں۔ انہوں نے کہا کہ یہ قومی شاہراہ مناباؤ  کو لاجسٹکس فراہم کرنے کے لیے حکمت عملی کے نقطہ نظر سے کافی اہم ہے، جو فی الحال سنگل لین ہے۔
وزارت خزانہ
ووڈوا فون کی ثالثی جھگڑے کی اپیل کے بارے میں وزارت خزانہ کی وضاحت
نئی دہلی،15 اکتوبر، میڈیاکے ایک طبقے میں ایک خیالی نیوز اسٹوری گردش کر رہی ہے جس میں دعویٰ کیا گیا ہے کہ اٹارنی جنرل نے ووڈا فون کے ثالثی جھگڑے کے سلسلے میں ملنے والے فیصلے کے خلاف اپیل نہ کرنے کے بارےمیں رائے ظاہر کی ہے جو کہ بالکل غلط اور بے بنیاد ہے۔
وزارت نے متعلقہ فیصلے اور تمام متبادلات کے بارےمیں غور کیا جارہا ہے اور اس طرح کے غور وفکر کے بعدمزید کسی کارروائی کا فیصلہ کیا جائے گا۔
وزارت دفاع
14 ویں بھارت – سنگا پور دفاعی پالیسی مذاکرات کا ویڈیو کانفرنسنگ کے ذریعے انعقاد
نئی دلّی ،28 اگست / 14 ویں بھارت – سنگا پور دفاعی پالیسی مذاکرات  کا انعقاد آج ویڈیو کانفرنسنگ کے ذریعے کیا گیا ۔ اس کی مشترکہ صدارت سکریٹری ڈاکٹر اجے کمار اور سنگا پور کے پرماننٹ سکریٹری  جناب چان ہینگ کی نے کی ۔
دونوں فریقوں نے بھارت اور سنگا پور کے درمیان باہمی دفاعی تعلقات کے بہت سے امور پر تبادلۂ خیال کیا ۔ دونوں فریقوں نے دونوں ملکوں کے درمیان سکیورٹی ساجھیداری میں مزید اضافے کا بھی عہد کیا ۔
ڈی پی ڈی کے اختتام پر بھارت اور سنگا پور کے درمیان انسانی ہمدردی کی بنیاد پر امداد اور آفات میں راحت سے متعلق نافذ کئے جانے والے بندوبست  پر بھی دستخط کئے گئے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4884
(Visitor Counter : 161
وزارت دفاع
پچھلے سال ایم ٹی ترشول اجلاس میں ایک کوشش کے دوران کھوگئے دو کوہ پیماؤں کی تلاش کے لئے ڈبلیو این سی کے ذریعے مہم شروع کی گئی
سورنم وجے ورش تقریبات کے حصے کے طورپر مغربی بحری کمان نے ستمبر 2021ء میں ترشول پہاڑ پر ایک مہم شروع کی تھی۔ چوٹی اجلاس کی کوشش کے دوران اچانک اور غیر متوقع طورپر برف کے تودے گرنے سے پانچ بحری عملے کی ایک ٹیم جو لیفٹیننٹ کمانڈر رجنی کانت یادو این ایم، لیفٹیننٹ کمانڈر یوگیش تیواری، لیفٹیننٹ کمانڈر اننت کوکریتی، لیفٹیننٹ کمانڈر ششانک تیواری این ایم، ہری اوم ایم سی پی او II این ایم اور شیرپا دُپکا شیرنگ این ایم پر مشتمل تھی، کو زبردست موسمیاتی آفت کا سامنا کرنا پڑااور وہ پہاڑ سے پھسل کر گر گئے، جس کے نتیجے میں ان کی افسوسناک موت واقع ہوگئی، جبکہ چار کوہ پیماؤں کی لاش برآمد کرلی گئی تھی اور دو کوہ پیما جن میں ایک بحری افسر اور شیرپا لاپتہ رہے۔خراب موسم اور سردی کی شروعا ت کے سبب 13دنوں کی زبردست کوشش کے بعد ان کو تلاش کرنے کے لئے تلاشی مہم بند کردینی پڑی۔ چنانچہ تلاش کی یہ کوشش نامکمل رہی۔
ملازمت کے ضابطے کے مطابق پہاڑ میں لاپتہ ہوئے دو کوہ پیماؤں کی بازیابی کے لئے 10اگست 2022ء کو ایک مہم شروع کی گئی ہیں اور یہ اس بات کا اعادہ کہ ہندوستانی بحریہ کسی اپنے کو لاوارث پیچھے نہیں چھوڑتی۔
اس اہم موقع پر شہیدوں کی یاد میں ایک ترشول یادگار قائم کی گئی، جو ہندوستانی بحریہ میں حوصلہ مند لوگوں کی آنے والی نسلوں کے لئے ایک تحریک دینے کا کام کرے گی۔فلیگ آفیسر کمانڈنگ –اِن-چیف، وائس ایڈمرل اجندر بہادر سنگھ اور دیگر اعلیٰ افسران نے یادگار پر موم بتیاں روشن کرکے اپنے کھوئے ہوئے عملے کو خراج عقیدت پیش کی۔
پروگرام کے دوران بہادروں کے خاندان کے ممبروں کو بھی اعزاز سے نوازا گیا۔ اس کے علاوہ لاپتہ شیرپا کے خاندان کو راحتی اقدامات کی شکل میں ایک مالی امدادی پیکیج بھی دیاگیا۔
ان بہادر جوانوں کو ہمیشہ یاد کیا جائے گا۔
وزیراعظم کا دفتر
وزیراعظم نے لوگوں کوگرو پورنیما کی مبارکباد پیش کی ہے
وزیر اعظم جناب نریندر مودی نے گرو پورنیما کے مبارک موقع پرلوگوں کو مبارکباد پیش کی ہے۔
ایک ٹوئیٹ میں وزیر اعظم نے کہا ’’گرو پونیما کے مبارک موقع پر اہل وطن کو دلی مبارکباد۔‘‘
"गुरु पूर्णिमा के पावन अवसर पर देशवासियों को हार्दिक बधाई।"
زراعت اور کاشتکاروں کی فلاح و بہبود کی وزارت
ڈرون ٹیکنالوجی
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں یہ جانکاری فراہم کی ہے:
زراعت کے شعبے میں ڈرون ٹیکنالوجیز سے ہونے والے منفرد فوائد کے مد نظر ، زراعت اور کسانوں کی بہبود کے محکمے نے عوامی شعبوں میں جراثیم کش دوا اور زرخیزی میں اضافہ کرنے والے عناصر کے استعمال میں ڈرونز کے استعمال کے لئے دسمبر 2021 میں معیاری عملی ضوابط  کا اجرا کیا ہے۔ جن کے ذریعہ ڈرونز کی موثر اورمحفوظ کارروائیوں کے لئے جامع اور واضح ہدایات فراہم کی گئی ہیں۔ کسانوں اور اس شعبے کے دیگر متعلقہ افراد کے لئے اس ٹیکنالوجی کو کفایتی بنانے کی غرض سے،زرعی نظام کے بارے میں ذیلی مشن کے تحت ڈرون کے مربوط اخراجات کے ساتھ ساتھ اس کی لاگت کے 100 فیصد کے درسے مالی امداد بھی فراہم کی جاتی ہے۔ یہ امداد کاشتکاری سے متعلق مشینری کی تربیت اور جانچ کے اداروں ، زرعی تحقیق سے متعلق بھارت کی کاؤنسل ، کرشی وگیان کیندروں  اور ریاستوں کی زرعی یونیورسٹیوں  کو کسانوں کے کھیتوں میں اس کےمظاہرے کی غرض سے دی جاتی ہے۔
ڈرون کے استعمال کے ذریعہ زرعی خدمات فراہم کرنے کے مقصد سے ڈرون کی خریداری کے لئے، ڈرون کی بنیادی لاگت کے 40 فیصد اور علاحدہ سے لگائے جانے والے اس کے پرزوں کے لئے چار لاکھ روپے ، اس میں سے جو بھی کم ہو وہ امداد فراہم کی جاتی ہے۔ ڈرونز کی یہ خریداری ،کسانوں کی امداد باہمی کی انجمنوں ،کسانوں کی پیداوار سے متعلق تنظیموں  اور دیہی صنعتکارو ں کے تحت موجودہ اور نئے کسٹم ہائرنگ مراکز  کے ذریعہ کیجاتی ہے۔ سی ایچ سیز قائم کرنے والے زرعی گریجویٹ افراد ، زیادہ سے زیادہ پانچ لاکھ روپے تک ڈرون کی لاگت کے 50 فیصد کے بقدر مالی امداد حاصل کرنے کے اہل میں ۔ اس اسکیم کے تحت مختلف اہل اداروں سے موصولہ تجاویز کی بنیاد پر ڈرون ٹیکنالوجی کے فروغ کے لئے فنڈس جاری کئےجاتے ہیں ۔اور اس ضمن میں اب تک 2.25 کروڑ روپے کے بقدر رقم جاری کی جاچکی ہے۔شہری ہوا بازی کی وزارت  نے بھارت میں ڈرونز کے استعمال اور متعلقہ کارروائی کو منضبط کرنے کی غرض سے ’’ڈرون ضوابط 2021‘‘ شائع کئے ہیں جن پر تمام ڈرون کارروائیوں کے لئے عمل کیا جانا ضروری ہے اور ان ضوابط کے مطابق ڈرون کی کارروائیوں اور پرواز وغیرہ کے لئے منفرد شناختی نمبر حاصل کرنا لازمی ہے۔
وزارت دفاع
بارہ مارچ 2020 کو مڈغاسکر کے آئی این ایس شاردل پر تقریب برنج کا اہتمام
نئی دہلی 13 مارچ 2020 ۔بھارتی بحریہ کا جہاز شاردل دس مارچ 2020 کو مڈغاسکر میں پورٹ اینٹ سی رانا پہنچا ۔ اس بحری جہاز پر حکومت ہند کی ہدایات کے مطابق 600 ٹن چاول بار ہیں۔12 مارچ 2020 کو آئی این ایس شاردل پر مڈغاسکر کی حکومت کو حکومت ہند کی طرف سے چاول سونپنے کی ایک رسمی تقریب منعقد ہوئی تھی۔تقریب میں مڈغاسکر کے وزیر خارجہ ڈاکٹر تیہندراز نیریولو جیکب اور مڈغاسکر دفاعی افواج اور سویلین تنظیموں کے کئی اعلیٰ درجے کے افسران نے شرکت کی ۔بھارت کی طرف سے مڈغاسکر میں ہندوستان کے سفیر جناب ابھے کمار اور بحری جہاز کے کمانڈنگ افسر ابھشیک پاٹھک نے نمائندگی کی ۔
مڈغاسکر کے وزیر خارجہ نے بھارت اوربھارتی بحریہ کی فراہم کردہ امداد کی ستائش کی ۔ انہوں نے بھارت کو ایک ایسا سچا دوست بتایا جو ضرورت کے وقت ہمیشہ کھڑا رہتا ہے۔انہوں نےخواہش ظاہر کی کہ دونوں ملکوں کے درمیان رشتے آنے والے دنوں میں نئی اونچائیوں کو پہنچیں گے۔
مڈغاسکر کی حکومت کو برنج سونپنے کی یاد میں معزز ہستیوں نے ایک ’’سرٹیفکیٹ آف انڈومنٹ ‘‘ پر دستخط کئے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-1195
(Visitor Counter : 61
وزیراعظم کا دفتر
وزیر اعظم نے آسام میں ہوئے کشتی کے ایک حادثہ پر غم کا اظہار کیا
وزیر اعظم جناب نریندر مودی نے آسام میں ہوئے کشتی کے ایک حادثہ پر بے حد افسوس کا اظہار کیا ہے۔ انہوں نے کہا کہ مسافروں کو بچانے کی ہر ممکن کوشش کی جا رہی ہے۔
وزیر اعظم نے اپنے ایک ٹوئٹ میں کہا:
’’آسام میں ہوئے کشتی کے حادثہ سے غم زدہ ہوں۔ مسافروں کو بچانے کے لیے ہر ممکن کوششیں کی جا رہی ہیں۔ میں سبھی کی حفاظت اور فلاح کی دعا کرتا ہوں۔‘‘
صحت اور خاندانی بہبود کی وزارت
صحت اور خاندانی بہبود ، ہندوستان کے وزیر مملکت جناب اشونی کمار چوبے اور نیوزی لینڈ کے وزیر زراعت ، بایو سکیورٹی ، فوڈ سیفٹی اور دیہی معاشروں ، تجارت اور برآمد کی نمو کے وزیر کے درمیان دو طرفہ مذاکرات کے لئے میٹنگ کا انعقاد
نئی دلّی ، 06 نومبر / حکومتِ ہند کے صحت اور خاندانی بہبود کے وزیر مملکت جناب اشونی کمار چوبے اور نیوزی لینڈ کے جناب ڈیمین اوکنور ، وزیر برائے زراعت ، بایو سکیورٹی ، فوڈ سیفٹی اور دیہی معاشروں ، تجارت اور برآمد کی نمو کے درمیان دو طرفہ مذاکرات کے لئے آج یہاں نرمان بھون میں ایک میٹنگ کا انعقاد کیا گیا ۔
ملاقات کے دوران ، جناب چوبے نے حکومت ہند کی جانب سے حکومتِ ہند کی نئی پہل ، یونیورسل ہیلتھ کوریج  پر روشنی ڈالی ۔ یہ پروگرام آیوشمان بھارت کے نام سے شروع کیا گیا تھا ۔ انہوں نے یہ بھی بتایا کہ ہندوستان صحت کے شعبے میں تیزی سے ترقی کر رہا ہے اور تیزی سے نمو پاتے تحقیق اور فروغ کی صنعت کے ذریعہ سستی ، معیاری اور جینرک دوائیں تیار کرنے والے ملک کے طور پر اہم کردار ادا کرر ہا ہے۔ ہندوستان سے ادویات 180 سے زیادہ ممالک کو بر آمد کرائی جاتی ہیں ۔ اس طرح کی بر آمدات کا ایک بہت بڑا حصہ عام ادویات ہیں ، جو ہندوستان کو مطلوبہ معیار کو بر قرار رکھتے ہوئے مسابقتی نرخوں پر پیش کرنے میں کامیاب رہا ہے ۔
دونوں وزراء نے فوڈ سیفٹی اینڈ اسٹینڈرز اتھارٹی آف انڈیا اور نیوزی لینڈ کی وزارت کی پرائمری انڈسٹری کے مابین فوڈ سکیورٹی سے متعلق ایم او یو کے تحت ہونے والی پیش رفت کو سراہا ۔ ہندوستانی ادویات کی صنعت اور صحت کی دیکھ بھال میں پیش رفت پر روشنی ڈالی گئی اور دونوں وزراء نے ان شعبوں میں تعاون کو مزید تقویت دینے پر اتفاق کیا ۔ اس میٹنگ میں وزارت کے دیگر اعلیٰ افسران نے بھی شرکت کی ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U. No. 4967
(Visitor Counter : 41